Sondag 16 Mei
Saterdag 22 Mei
Sondag 23 Mei
"Dit is die dag wat die Here gemaak het, laat ons daaroor juig en bly wees."
Haniki le Roux
René van den Heever
Pinkster 2021—Five things
God uses to grow your faith
Daar is tye wat ons elkeen vir 'n oomblik of vir 'n bepaalde tyd stilstaan in onsself en ons geloof begin bevraagteken. Daar is ook die tye wat ons na ander, sogenaamde geloofshelde om ons kyk en ons dan vir onsself sê: As ek net dieselfde geloof gehad het… of ek wens dat ek so groot geloof gehad het.
In ons Pinksterreeks gaan ons stilstaan by 'n DVD reeks van Andy Stanley met die tema: Five things God uses to GROW your faith. Andy Stanley skryf die volgende oor die reeks: "Imagine how different your outlook on life would be if you had absolute confidence that God was with you. Imagine how differently you would respond to difficulties, temptations, and even good things if you knew with certainty that God was in all of it and was planning to leverage it for good. In other words, imagine what it would be like to have PERFECT faith."
Andy Stanley begin die reeks met die hele gedagte rondom "Big Faith" en van daaruit behandel 5 goed wat vir ons help tot geloofsgroei.
Ons Pinksterreeks se program met die tema's gaan soos volg lyk (Dit word doelbewus nie vertaal om jou nuuskierig te maak om te kom luister en daarin te deel):
Sondag 16 Mei – Big Faith (8h30 tydens die erediens)
Maandag 17 Mei – Practical Teaching (18h00 by die kerk)
Dinsdag 18 Mei – Providential Relationships (18h00 by die kerk)
Woensdag 19 Mei – Private Disciplines (18h00 by die kerk)
Donderdag 20 Mei – Personal Ministry (18h00 by die kerk)
Pinkstersondag 23 Mei – Pivotal Circumstances (8h30 tydens die erediens saam met ons Nagmaal geeleentheid)
In kort: Begeer jy om in jou geloof te kan groei en om meer van jou geloof te beleef en sterker daarin te word – moet dan nie ons Pinksterreeks misloop nie.
Let wel dat die Pinksterreeks slegs by die kerk aangebied gaan word en dat dit vanweë kopiereg nie via die internet uitgestuur gaan word nie.
Vanweë die Kovid regulasies gaan daar ongelukkig ook nie sop en toebroodjies bedien word nie – wat 'n jammerte. Ons gaan dit verseker mis.
Die Leesrooster tekste vir die Sewende Sondag van Paastyd: Johannes 17:6-19, Handelinge 1:15-17, 21-26, Psalm 1 en 1 Johannes 5:9-13.
Het jy 'n vraelys vanaf jou kerkraadslid ontvang?
Teen hierdie tyd behoort u al 'n vraelys vanaf u kerkraadslid of van die kerkkantoor ontvang het waarin so 'n paar vrae voor u geplaas word.
Daarmee saam ook 'n lys van die betrokke aksies binne die gemeente waarop u kan aandui waar u betrokke wil raak.
Kontak Leonie by die Kerkkantoor (032 946 1198 of kerkkantoor@noordkus.co.za) indien u nie so 'n vraelys ontvang het nie. Die vraelys is ook in gedrukte vorm beskikbaar op die tafel by die deur.
Indien u wel 'n vraelys ontvang het wil ons u aanmoedig om dit in te vul en terug te stuur aan u betrokke kerkraadslid. Ons wil u ook daarvan verseker dat die invul van die vraelys heeltemal vrywillig is en dat die inligting daarop streng konfidensieel en professioneel hanteer sal word. Neem asseblief die vrymoedigheid om vir Ds Alwyn te kontak indien u enige vrae of onsekerheid het rakende die vraelys.
Baie dankie vir u samewerking in die verband.
Diensaksies binne die gemeente
Graag voorsien ons aan u as gemeentelede aan al die onderskeie diensaksies wat huidiglik binne die gemeente funksioneer tesame met die kontak besonderhede van 'n leier by die betrokke diensaksies. Ons wil u graag uitnooi om as deel van die "Liggaam van Jesus Christus" by hierdie diensaksies betrokke te raak. Wil jy dit asseblief nie biddend oorweeg en so êrens as ledemaat van die Liggaam van Christus deel te kan wees nie.
Net vir duidelikheid, jy hoef nie op die kerkraad te dien om so betrokke te kan wees by 'n diensaksie nie. Saam maak en kan ons 'n verskil maak.
Sondag 16 Mei—Maleisië
Pastoor Raymond Koh, pastoor Joshua Hilmi, sy vrou, Ruth Sitepu, en Amri Che Mat ('n sosiale aktivis) word die afgelope paar jaar vermis. Bid vir diegene wat hard werk om antwoorde te help vind oor wat met hulle en talle ander mense wat op 'n geheimsinnige wyse verdwyn het, gebeur het.
Maandag 17 Mei—Sri Lanka
Die Paasfees-aanvalle in 2019 het die land se ekonomie drasties beïnvloed. Toe Covid-19 toegeslaan het, het dit nog nie ten volle herstel nie. Bid vir stabiliteit vir die land se ekonomie en vir verligting vir mense wat daardeur geraak word, insluitend Christene.
Dinsdag 18 Mei—Nepal
Daaglikse loonarbeiders en talle ander mense het hul werk tydens die Covid-19- inperking verloor. Talle mense sukkel nog om werk te kry, wat dit moeilik maak om hul families te ondersteun. Bid dat God vir hulle sal voorsien, hulle sal help om goeie werk te kry en hulle in hul werk sal seën.
Woensdag 19 Mei—Ethiopië
Donderdag 20 Mei—Kenia
Vrydag 21 Mei—Libanon
'n Christen van Libanon sȇ: "Ons moet die Here dank dat ons nog leef. Die jaar 2020 het nie aan ons baie geleenthede gegee om asem te haal nie." Bid dat die Here die Kerk in Libanon hierdie jaar sal onderhou en aan dit wysheid sal gee vir alles wat gedoen word.